**ОБЩИНА ШУМЕН**

9700 гр. Шумен, бул. “Славянски” № 17, тел./факс: 054/800400,

e-mail: mayor@shumen.bg, <http://www.shumen.bg>

**ЗАПОВЕД**

№ РД-25-1892

гр. Шумен 18.07.2024 г.

Във връзка с екстремно високите температури и усложнената поради това пожарна обстановка са зачестили пожарите в стърнища, сухи треви и храсти в Шуменска област. През изминалите десет дни екипите на РС ПБЗН – Шумен са гасили над десет пожара, най-вероятната причина за които е човешка небрежност при извършване на селскостопански и лесотехнически дейности. С цел намаляване опасността от възникване на нови пожари и предотвратяване обявяването на бедствено положение на територията на общината, в изпълнение на чл. 65, ал.1, т.3 от Закона за защита при бедствия, във връзка със Заповед № РД-15-108/15.07.2024 г. на областния управител на област Шумен и на основание чл.44, ал.2 от Закона за местното самоуправление и местната администрация,

**НАРЕЖДАМ:**

 1. Със Заповед № РД-15-108/15.07.2024 г. на областния управител на област Шумен се забранява изцяло обработката на пасища и балирането на сено и слама ежедневно от 11.00 до 23.00 часа на територията на област Шумен считано от 15.07.2024 г. до второ нареждане.

 2. Кметовете и кметските наместници на населените места на община Шумен и главните специалисти на кварталите на град Шумен, при обявен пожароопасен риск от високи температури, силен вятър и риск от бързоразвиващи се пожари на територията на община Шумен своевременно да информират местното население, земеделските стопани и работници, пастири, пчелари, посетителите и работниците в горските територии и в съседство с тях.

 3. Кметовете и кметските наместници на населените места на община Шумен и главните специалисти на кварталите на град Шумен да заострят вниманието на населението при извършване на дейности по почистване на пасища, ливади, горски територии и дворове в населените места и вилните зони.

 4. Кметовете и кметските наместници на населените места на община Шумен и главните специалисти на кварталите на град Шумен да засилят контрола в земеделските земи за спазване на изискванията на чл.6, ал.1, т.2 от Закона за опазване на земеделските земи, а именно изгарянето на стърнища и други растителни отпадъци в земеделските земи.

 5. Кметовете и кметските наместници на населените места на община Шумен и главните специалисти на кварталите на град Шумен да информират местното население за задълженията и мерките за защита на полските и горските територии от пожари.

 6. Главните експерти ОМП и ПДЗН да създадат необходимата организация за участието на ДОФ за оказване на помощ при гасенето на пожари в горските територии и земеделските земи.

 6.1. Ежедневно да се актуализира информацията при дежурния по ОбСС към община Шумен за броя на доброволците от ДОФ, които са на разположение за евентуално действие.

 6.2. Определям време за явяване на доброволците до 60 минути.

 6.3. Определям сборен пункт източен вход на СУ „Трайко Симеонов“.

 6.4. Дежурния по ОбСС да уведоми и Пламен Христов за окомплектоване на доброволците с необходимите средства.

 6.5 Извозването на доброволците да се извършва по допълнителни мои указания.

 7. Задължава се първият, който забележи възникнал пожар, да се обади на телефон **112 или на най-близкото кметство /лесничейство/**.

8. Дежурния денонощен телефонен пост в Община Шумен е: **(054) 857 651, GSM 0882/885 758.**

**9.** Да продължи в пълен обем изпълнението на предписаните мерки с мои заповеди №РД-25-1511/03.06.2024 г. и №РД-1105/17.04.2024 г.

При констатиране на нарушения по настоящата заповед, нарушителите носят административно-наказателна отговорност по Закона за опазване на земеделските земи /ЗОЗЗ/, Закона за опазване на околната среда /ЗООС/, Закона за защитените територии, Закона за горите и други относими.

 Изпълнението на заповедта възлагам на посочените длъжностни лица.

 Копие от заповедта да се изпрати по електронния обмен на всички кметове, кметски наместници и главни специалисти от община Шумен за сведение и изпълнение и на младши експертът “Връзки с обществеността” за обявяване на сайта на Община Шумен и разпространение до медиите до три работни дни след подписването на заповедта. При невъзможност за изпращане по електронния обмен, копие от заповедта да се изпрати на хартиен носител чрез лицензирана куриерска фирма.

 Контрол по изпълнение на заповедта възлагам на Христо Павлов - секретар на Община Шумен.

ПРЕСЦЕНТЪР

ОБЩИНА ШУМЕН